**„Искам и мога да работя“ – JA Bulgaria организира „Седмица на уменията за работа“**

*Серия от кратки виртуални обучения за младежи, които* ***искат*** *да започнат работа, ще бъдат проведени в средата на юли месец*

[JA Bulgaria](https://www.jabulgaria.org/) кани млади хора на възраст между 18 и 29 г., които в момента не учат и работят, но търсят възможност за развитие, да се включат в **„Седмицата на уменията за работа“,** която ще се проведе на **19, 21 и 23 юли, от 16:00 часа** в изцяло виртуална среда.

В рамките на проекта са предвидени кратки виртуални срещи с представители на компании - лидери на пазара от различни сектори, и с известни личности като Деница Караславова, EVA, Виктория Георгиева и Александрина Александрова.

Всеки от гост-лекторите ще сподели за добри практики от бизнеса, както и лични примери за това как да разкрием своя потенциал и да се изправяме смело пред предизвикателствата по пътя на започване на работа и постигане на професионален успех. Всички желаещи могат да се запишат за срещите, които са напълно безплатни, а по-смелите ще имат възможността да задават въпроси към гост-лекторите, свързани с обсъжданите теми.

**Онлайн панелът се организира от JA Bulgaria по проект NEETs „Предприемачи“\* и с медийната подкрепа на Radio City.**

Всички желаещи могат да се регистрират на следния линк:<https://form.jotform.com/211894021685357>

**Уебинарите започват от 16:00ч. в платформата за видео разговори ZOOM.**

**Програма за „Седмица на уменията за работа“**

|  |  |  |
| --- | --- | --- |
| **Ден/Час** | **Теми** | **Лектори:** |
| **19.07.2021г.** |  |  |
| 16:00 | „Поканен съм на интервю“  | Галя ПетроваCoca-Cola HBC  |
| 16:25 | „Работа винаги се намира“ | Даниела РусеваJOBS.bg |
| 16:50 | „Започвам свой бизнес“ | Wasteful |
| 17:15 | „По стъпките на успеха на Деница Караславова“ | Деница Караславова |
| **21.07.2021г.** |  |  |
| 16:00 | „Какво стои зад микрофона“ – работа в медия | Ирина ТончеваBG Radio |
| 16:25 | „Да започна от някъде“ – професионална подготовка | Рая ЦветковаLIDL България |
| 16:50 | „По стъпките на успеха на EVA“ | EVA |
| 17:15 | „По стъпките на успеха на Виктория Георгиева“ | Виктория Георгиева |
| **23.07.2021г.** |  |  |
| 16:00 | „Професия природозащитник“ | Костадин АндоновWWF България |
| 16:30 | „Моите права на работа“ – трудови правоотношения | Мария АнгеловаManpower Bulgaria |
| 17:00 | По стъпките на Александрина Александрова | Александрина Александрова |

В рамките на проекта NEETs до сега, организаторите от JA Bulgaria са успели да обучат над 650 ученици и младежи от цялата страна и да осигурят над 75 стажа във водещи компании. Младежите са придобили знания за личностни и кариерни умения, как да се представят в бизнес среда, как да изградят своя професионален опит и как да бъдат конкурентни на пазара на труда. Програмата е спомогнала на 11 млади предприемачи да започнат свой бизнес.

*\*Проектът NEETs in Entrepreneurship (NEETs Предприемачи) се изпълнява от организациите на Junior Achievement в България, Испания, Италия и Румъния и е подкрепен от Финансовия механизъм на Европейското икономическо пространство и Норвежки финансов механизъм. В рамките на проекта, 1600 младeжи от 18 - 29 г., които в момента не учат и не работят, ще получат обучение и подкрепа за започване на първа работа, кариерно развитие и стартиране на собствен бизнес.*

*За повече информация:*

Васил Димитров – Мениджър маркетинг и партньорства – JA Bulgaria

Vassil.dimitrov@jabulgaria.org

Mob: +359 879 635 690